Міністэрства антыманапольнага рэгуляваньня і гандлю Рэспублікі Беларусь

Міністэ́рства антыманапо́льнага рэгулява́ньня і га́ндлю Рэспу́блікі Белару́сь — ведамства ўраду Беларусі, упаўнаважанае ажыцьцяўляць парадкаваньне гандлю. Міністар гандлю прызначаецца й здымаецца з пасады прэзыдэнтам. З 14 студзеня 2025 года пасаду міністра займае Артур Карповіч. Склад Цэнтральны апарат — 9 управаў, 3 аддзелы; Аб’яднаньні «Белбыт», «Белрэсурсы», «Белгандальпрагрэс»; Прадпрыемствы «Белгіпрагандаль», «Белювэлірмэт», «Белскупкаштмэт», «Белімпартгандаль», «Беларусзамежгандаль», «Белінвэнтаргандаль», «Белгандальінфасэрвіс»; Інстытут павышэньня кваліфікацыі і перападрыхтоўкі кіроўных работнікаў і спэцыялістаў гандлю; Часопіс «Гермес». Задачы парадкаваньне гандлю, грамадзкага харчаваньня, побытавага абслугоўваньня ды абароны правоў спажыўцоў; агляд спажывецкага рынку й галіны побытавага абслугоўваньня; узгадненьне стварэньня тавараправоднай сеткі й нямытнага парадкаваньня; стварэньне ўмоваў для росту вываза тавараў ды паслугаў; парадкаваньне найму ў галіне гандлю, грамадзкага харчаваньня й побытавага абслугоўваньня; узгадненьне правядзеньня кірмашоў. Паўнамоцтвы запыт ва ўстановах зьвестак аб гандлі; прыём справаздачаў кіраўнікоў дзяржаўных установаў аб гандлі; накладаньне пакараньняў на прадпрыемствы за парушэньне заканадаўства аб гандлі, грамадзкім харчаваньні, побытавым абслугоўваньні, правах спажыўцоў ды рэкляме; узгадненьне з Міністэрствам замежных справаў стварэньня тавараправоднай сеткі за мяжою; апавяшчэньне ўстановаў ліцэнзаваньня пра парушэньне заканадаўства аб гандлі, грамадзкім харчаваньні, побытавым абслугоўваньні, правах спажыўцоў ды рэкляме, падача ў суды позваў аб абароне правоў спажыцоў; ухваленьне ведамасных пастановаў; падача прапановаў аб касаваньні пастановаў іншых дзяржаўных установаў, што пярэчаць заканадаўству аб гандлі, грамадзкім харчаваньні, побытавым абслугоўваньні, правах спажыўцоў ды рэкляме; стварэньне друкаваных выданьняў; стварэньне ведамасных узнагародаў; стварэньне, пераўтварэньне й касаваньне падпарадкаваных установаў. Крыніцы Вонкавыя спасылкі Афіцыйная бачына